465 teaterinstruktører, skuespillere og ildsjæle i teaterverdenen fra hele landet valfarter lige nu til Frederikshavn, hvor der er Teaterseminar.

Der vil være masser af liv og ikke mindre end 75 teatre har sendt deres bestyrelser til Frederikshavn for at mødes og netværke. De 75 teaterinteresserede foreninger, der er der, er der for at få indblik i, hvilke teaterforestillinger de kan få på plakaten de næste år. Teaterproducenterne giver smagsprøver på, hvad de kan, mens næsten 500 besøgende overvejer, hvilke forestillinger de vil købe. Blandt de kendte skuespillere er Flemming Jensen og Waage Sandø.